ปาโอโล เกร์เรโร

โฮเซ ปาโอโล เกร์เรโร กอนซาเลส (เกิดวันที่ 1 มกราคม ค.ศ. 1984) เป็นนักฟุตบอลชาวเปรู ปัจจุบันได้เล่นในตำแหน่งกองหน้าให้กับทีมชาติเปรู

เกร์เรโรเริ่มต้นอาชีพในเยอรมนีกับไบเอิร์นมิวนิก ก่อนที่จะย้ายไปฮัมบัวร์เกอร์ เอ็สเฟา เขาได้ลงเล่นให้กับทั้งสองสโมสรในบุนเดิสลีการวมกัน 161 นัด ยิงได้ 47 ประตู ตลอดการลงเล่นในแปดฤดูกาล ต่อมาเขาได้ย้ายไปบราซิล โดยเล่นให้กับคอรินเทียนส์ เขายิงประตูชัยช่วยให้ทีมชนะเลิศฟุตบอลชิงแชมป์สโมสรโลก 2012

เกร์เรโรลงเล่นให้กับทีมชาติเปรูมาตั้งแต่ ค.ศ. 2004 โดยจนถึงปัจจุบัน เขาได้ลงเล่นทีมชาติกว่า 100 นัด และเป็นผู้ทำประตูให้กับทีมชาติเปรูสูงสุดตลอดกาลที่ 38 ประตู เขาเป็นตัวแทนของทีมชาติในการแข่งขันโกปาอาเมริกา 5 ครั้ง โดยพาทีมจบอันดับที่สามในปี 2011 และ 2015 และจบอันดับรองชนะเลิศในปี 2019 โดยทั้งสามครั้งนี้ เขาเป็นผู้ทำประตูสูงสุดของทัวร์นาเมนต์ และหากนับเฉพาะผู้เล่นที่ยังคงเล่นอยู่ เขายังเป็นผู้เล่นที่ทำประตูสูงสุดตลอดกาลในโกปาอาเมริกาอีกด้วย

ในฟีฟ่าบาลงดอร์ 2015 เกร์เรโรเป็นหนึ่งใน 59 คนที่ถูกเสนอชื่อเข้ารับรางวัล เขาเป็นผู้เล่นชาวเปรูคนแรกที่ได้รับเกียรตินี้

 อ้างอิง 

 แหล่งข้อมูลอื่น 





 Paolo Guerrero profile at Flamengo

หมวดหมู่:บุคคลจากลิมา
หมวดหมู่:นักฟุตบอลชาวเปรู
หมวดหมู่:นักฟุตบอลทีมชาติเปรู
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นฮัมบัวร์เกอร์ เอ็สเฟา
หมวดหมู่:ผู้เล่นในบุนเดิสลีกา
หมวดหมู่:ผู้เล่นอิสโปร์ชีกลูบีโกริงชังส์เปาลิสตา
หมวดหมู่:นักฟุตบอลกลูบีจีเรกาตัสดูฟลาเม็งกู
หมวดหมู่:ผู้เล่นอิสโปร์ชีกลูบีอิงเตร์นาซีโยนัล
หมวดหมู่:ผู้เล่นในกังเปโอนาตูบราซีเลย์รูแซรียีอา
หมวดหมู่:ผู้เล่นในโกปาอาเมริกา 2015
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในโกปาอาเมริกา 2019